Sidste år læste jeg i avisen, at YouSee ville give adgang til abonnnement på bredbånd UDEN TV-pakke. Efteråret og vinteren igennem forhørte jeg mig om, hvornår jeg kunne afmelde TV, og det blev hele tiden udsat. Endelig blev det muligt med virkning fra 17.04.2016, og jeg fik en separat regning for TV i perioden 01.04-17.04 samt en for bredbånd (Det var samtidig blevet 100 kr dyrere om måneden: noget for noget :-)

Til min undren trak man med regningsdato 20.05. 1.298,55 kr for TV-grundpakke i perioden 18.04-30.09 foruden afgiften for bredbånd fra 01.07. - 30.09.

Da jeg opdagede det, protesterede jeg til ny-regningsnabelayousee.dk og vedhæftede yousee's bekræftelse på opsigelse af TV-pakken pr. 17.04.
5 hverdage senere modtog jeg uden følgeskrivelse en kreditnota fra ny-regningsnabelayousee.dk.

Det undrede mig, at jeg ikke efterfølgende så beløbet indgå på den nem-konto, hvorfra YouSee trækker abonnements-betalingerne. Det figurerer heller ikke på regnings-siden under "mityousee". 

På kreditnotaen står der ikke noget om, at beløbet vil blive modregnet i næste kvartal (hm!) men ved  nærlæsning opdagede jeg, at jeg selv kunne få beløbet overført via YouSee's kredit-nota-hjemmeside. Dér skulle jeg indtaste kundenummer, kreditnota-nummer samt den på notaen anførte  sikkerhedskode. Det gjorde jeg, hvorpå jeg blev ført tilbage til "mityousee" - hvor åbenbart intet var sket. Derfor ringede jeg til kundeservice. Som velkomst en advarsel om lang ventetid, og dernæst træls "musik" afvekslende med uinteressante tilbud, indtil en regnskabsmedarbejder ved navn Susanne betjente mig. Hun kunne se, at min udbetalingsanmodning ikke var gået igennem, og tilbød at udføre det for mig. Men da jeg protesterede mod at udlevere mit personnummer telefonisk, kiksede kommunikationen desværre. "Det skulle ikke bruges til andet end denne transaktion". Jeg gav den en tand paranoia ved at minde om, at samtalen kan blive optaget "med henblik på at forbedre service" - og selv om jeg ikke ville rejse tvivl om netop Susannes hæderlighed, så kunne det vel ikke udelukkes, at en af dem, der evt. lyttede ind på optagelserne, havde mindre rent mel i posen. Samtalen blev selvfølgelig ikke hyggeligere, da oplysningen om, at man ikke kan blive ansat hos YouSee uden en ren straffeattest, affødte bemærkningen, at så er der jo frit slag for at starte kriminaliteten dér ;-) 
Susanne vidste ikke bedre end at sige, at hvis jeg ville have mit tilgodehavende uden at diskutere i halve timer, så måtte jeg udlevere mit personnummer. OK, sagde jeg: hvad hedder du til efternavn, og hvad er dit personnummer? Jeg fik efternavnet og 6 cifre : 031066 - en moden dame. Fint, sagde jeg, er det nok med fødselsdatoen, så får du den. Næh, hun ville have alle ti cifre. Dér endte samtalen. 

Det vilde er, at jeg gav en ny chance til kreditnota-hjemmesiden - og nu fungerede det. Jeg håber, Susanne læser dette, så hun i påkommende tilfælde kan foreslå en anden irriteret kunde at prøve forfra - YouSee's it-system er åbenbart ikke helt stabilt - eller var der måske et udfald i den af YouSee leverede netforbindelse?

Bundlinien er selvfølgelig, at jeg er på udkig efter en anden leverandør af lige så godt kabelnet som yousee/tdc. Helst efter råd fra et menneske, jeg kender.
------------------------------
Efterskrift
Det må retfærdigvis tilføjes, at mit tilgodehavende blev overført samme dag :-)